
       Prin raport de avizare nr……………





                          
RAPORT DE SPECIALITATE

privind aprobarea actualizarii indicatorilor tehnico-economici și a devizului general la faza Executie - rest de executat conform OUG nr. 64/11.05.2022 cu modificarile si completarile ulterioare, pentru obiectivul de investitii ,,Reabilitarea gradinitei cu program prelungit nr. 29, Drobeta Turnu Severin”

Pentru  proiectul ,,Reabilitarea gradinitei cu program prelungit nr. 29, Drobeta Turnu Severin”, cod SMIS 110 275,   s-a semnat contractul de finanțare nr. 1028/02.02.2018 prin Programul Operaţional Regional 2014-2020, Condiţii specifice de accesare a fondurilor în cadrul apelului de proiecte nr. P.O.R./2016 - Axa prioritară 3, Prioritate de intervenţie 3.1. - Sprijinirea eficienţei energetice, a gestionării inteligente a energiei şi a utilizării energiei din surse regenerabile în infrastructurile publice, inclusiv în clădirile publice şi în sectorul locuinţelor, Operaţiunea B – Lucrări de eficiență energetică pentru clădiri publice.
In urma procedurii de achiziție derulată, s-a încheiat contractul de lucrări nr.23021/24.07.2019  având ca obiect servicii de proiectare (PAC, PT, documentatii obtinere aviz ISU și acord ISC), asistență tehnică din partea proiectantului și execuția lucrărilor de reabilitarea grădiniței.                                                                                                                                                                                                                                                                                               
Avand in vedere:

· Aparitia OUG nr.64/11.05.2022 privind ajustarea preturilor si a valorii devizelor generale  in cadrul proiectelor finantate din fonduri externe nerambursabile si a Ordinului nr. 1586/10.08.2022 privind aprobarea metodologiei de ajustarea preturilor si a valorii devizelor generale  in cadrul proiectelor finantate din fonduri externe nerambursabile, 
· Aparitia OUG nr.171/2022 privind modificarea si completarea OUG nr.64/11.05.2022, conform careia, la articolul 9, alineatul (4) se modifică şi va avea următorul cuprins:

"(4) Pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 15% din valoarea restului de executat a contractului de achiziţie, determinat iniţial, la momentul intrării în vigoare a prezentei ordonanţe de urgenţă, prin încheierea de acte adiţionale la contracte, fără a depăşi pragurile prevăzute la art. 8 şi 18."
· HCL nr.332/15.12.2021,
· Adresa asocierii S.C. Inter From Com S.R.L.-lider si S.C.Activia S.R.L.-asociat nr.80/20.06.2022 inregistrata la UAT Municipiul Drobeta Turnu Severin cu nr. 23646/21.06.2022 prin care se solicita aplicabilitatea prevederilor Ordonantei de Urgenta a Guvernului nr. 64/11.05.2022 ,

Prin aplicarea prevederilor ordonantei nr.64/2022 modificata si completata, se majoreaza valoarea investitiei, cu un procent de 12,451% din valoarea restului de executat a contractului de achiziţie, determinat iniţial, la momentul intrării în vigoare a prezentei ordonanţe de urgenţă, pentru constituirea rezervei de implementare  suplimentara necesara ajustarii preturilor si a valorii devizului general, dupa cum urmeaza:

· Valoarea totală a investiției (INV) cu TVA: de la 1.364.173,06 lei  la 1.455.071,61 , rezultând o creștere  cu 90.898,55 lei  cu TVA
· Valoarea totală a investiției (INV)  fără TVA: de la 1.158.968,5 lei la 1.237.186,9 lei, rezultând o creștere cu 78.218,4 lei fără TVA
din care :

· Valoare construcții montaj (C+M) cu TVA : de la 1.087.205,12 lei la 1.169.421,51 lei, rezultând o creștere de 82.216,39 lei cu TVA
· Valoare construcții montaj (C+M) lei fără TVA: de la 913.617,75 lei la 995.396,58 lei, rezultând o creștere de 81.778,83 lei fara TVA
ceea ce conduce implicit la modificarea indicatorilor tehnico-economici si a devizului general aprobati prin HCL nr. 332/15.12.2021,pentru obiectivul ,,Reabilitarea gradinitei cu program prelungit nr. 29, Drobeta Turnu Severin”, cod SMIS 110 275.
In conformitate cu prevederile:
· art. 7, alin (6) din H.G. nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor /proiectelor de investiţii finanţate din fonduri publice, actualizată;
· art. 41, art. 44, art. 45 din Legea 273/2006 privind finanțele publice locale, actualizată;
· prevederile art. 84, art.129, alin. (1) si alin. (2), lit. b), alin. (4), lit. d, art. 139, alin (1) și alin. (3), lit. a) și art. 196, alin (1), lit. a), din Codul Administrativ aprobat prin OUG nr. 57/03.07.2019,
vă supunem spre analiză, dezbatere și aprobare prin HCL actualizarea indicatorilor tehnico-economici si a Devizului general  pentru obiectivul de investiții ,,Reabilitarea gradinitei cu program prelungit nr. 29, Drobeta Turnu Severin”. Se ataseaza prezentului raport Anexa 1 cu indicatori tehnico-economici actualizati, Anexa 3 – Deviz general actualizat al obiectivului de investitii si Anexa 1.1 – Rest de executat la data intrarii in vigoare a Ordonantei Guvernului nr. 64/11.05.2022 cu modificarile si completarile ulterioare.
Directia de Dezvoltare Locala,

Director executiv,

Valcu Romulus

Sef Birou Investitii si Contracte Lucrari,
Guina Marin

